**Boris** (ボリス, *Borisu*) é unha banda xaponesa de rock experimental formada no ano 1992 en Toquio e composta polo batería Atsuo Mizuno, o guitarrista e baixista Takeshi Ohtani, e a guitarrista e teclista Wata. Os tres membros comparten as tarefas vocais. Boris ten publicados máis de vinte álbums de estudio a través de varios delos de todo o mundo, ademais de lanzar unha ampla variedade de álbums do vivo, recompilatorios, EPs, sinxelos e traballos colaborativos.

Historia
--------

Boris formouse orixinalmente como un cuarteto con Atsuo Mizuno nas voces, Wata na guitarra, Takeshi Ohtani no baixo e Nagata na batería. A banda chámase así pola canción do mesmo nome aparecida no álbum dos Melvins *Bullhead*. O álbum de estrea de Boris, *Absolutego*, foi editado no ano 1996 a través do selo propio selo, Fangs Anal Satan. Nagata marchou en 1996 e Atsuo pasouse á batería, mentres que Wata pasou a tocar os teclados e a guitarra e Takeshi o baixo e a guitarra rítmica cun instrumento de dobre mastro deseñado por el mesmo. Os tres tamén adoptaron roles como vocalistas e a banda permaneceu dende entón como un trío.

No Xapón Boris publica a meirande parte da súa música a través do selo independente Inoxia Records. Aínda que é relativamente descoñecida no seu propio país, unha serie de reedicións dos seus primeiros álbums realizadas polo selo estadounidense Southern Lord Records provocaron un aumento de popularidade en América do Norte. Boris tamén colabora regularmente con outros artistas, primeiro fíxoo no álbum de 1998 *Black: Implication Flooding* co músico experimental Keiji Haino. A banda editou sete álbums colaborativos co artista noise Merzbow, e tamén publicou traballos con artistas internacionais como Sunn O))) e Ian Astbury.

A súa popularidade internacional reforzouse co seu álbum de 2005 *Pink*, que foi loubado pola crítica e tivo unha resposta positiva dos fans cando foi reeditado nos Estados Unidos por Southern Lord. As revistas *Blender* e *SPIN* nomeárono un dos mellores álbums do ano 2006. O disco tamén chegou á cima da sección de metal na enquisa dos lectores de 2006 da revista canadense *Exclaim*, e estivo entre os 10 primeiros na lista de Pitchfork Media dos 50 mellores discos do ano. O grupo tamén apareceu na banda sonora da película de Jim Jarmusch *The Limits of Control* en 2009. Con respecto a Boris, Jarmusch dixo que "o que é realmente destacable é que cando tocan ao vivo están en modo, de certa maneira, de músicos de jazz, non estruturalmente ou musicalmente, senón do xeito no que escoitan o que os outros fan e constrúen sobre iso. Cada vez que tocan algo é obviamente diferente".

Boris pasa gran parte do seu tempo xirando. Nunha entrevista Atsuo dixo:

> "Que xiremos tanto e publiquemos tantos álbums, penso que representa o que somos. A comunicación directa é algo que se perdeu nestes días. É unha vergoña - [incluso] as entrevistas son por teléfono. Penso que é importante ver á xente cara a cara - por iso é tan importante saír de xira. É algo moi básico para os humanos que perdimos ultimamente".
> 
> 

Boris recibiu exposición internacional cando foron abreconcertos de Nine Inch Nails en parte da súa xira *Lights in the Sky* en 2008. Dende 2011 ata 2017 a banda publicou varios álbums co selo Sargent House Records, e continuou reeditando discos anteriores en formatos novos. En 2017, no 25 aniversario da banda, os seus membros consideraron retirarse tras un último disco. Porén, un exitoso proceso de composición e gravación para ese traballo animounos a continuar. O álbum *Dear* foi editado internacionalmente en xullo de 2017 a través de Sargent House. Posteriormente Boris editaron dous álbums máis, *LφVE & EVφL* e *1985*, os dous no ano 2019.

Discografía
-----------

### Álbums

| Álbum | Ano | Selo |
| --- | --- | --- |
| *Absolutego* | 1996 | Fangs Anal Satan |
| *Amplifier Worship* | 1998 | Mangrove |
| *Flood* | 2000 | Midi Creative, Fangs Anal Satan |
| *Heavy Rocks* | 2002 | Quattro/UK Discs, Fangs Anal Satan |
| *Akuma no Uta* | 2003 | Diwphalanx Records |
| *Boris at Last -Feedbacker-* | 2003 | Diwphalanx Records |
| *The Thing Which Solomon Overlooked* | 2004 | Kult Of Nihilow |
| *Dronevil* | 2005 | Misanthropic Agenda |
| *Sound Track from Film "Mabuta no Ura"* | 2005 | Essence Music |
| *Pink* | 2005 | Diwphalanx Records |
| *The Thing Which Solomon Overlooked 2* | 2006 | Conspiracy Records |
| *The Thing Which Solomon Overlooked 3* | 2006 | Conspiracy Records |
| *Vein* | 2006 | Important Records |
| *Smile* | 2008 | Diwphalanx Records |
| *New Album* | 2011 | Tearbridge Records |
| *Heavy Rocks* | 2011 | Daymare Recordings |
| *Attention Please* | 2011 | Daymare Recordings |
| *Präparat* | 2013 | Daymare Recordings, Disk Union |
| *Noise* | 2014 | Daymare Recordings |
| *The Thing Which Solomon Overlooked Extra* | 2014 | Taiga Records |
| *Urban Dance* | 2015 | Fangs Anal Satan |
| *Warpath* | 2015 | Fangs Anal Satan |
| *Asia* | 2015 | Fangs Anal Satan |
| *Dear* | 2017 | Sargent House |
| *Love & Evol* | 2019 | Third Man Records |
| *No* | 2020 | Fangs Anal Satan |
| *W* | 2022 | Sacred Bones Records |
| *Heavy Rocks* | 2022 | Relapse Records |
| *Fade* | 2022 | Fangs Anal Satan |

Notas
-----

1. ↑  "Boris | Biography & History". *AllMusic* (en inglés). Consultado o 2020-02-01.
2. ↑  Astley-Brown 2017-08-07T11:03:14.218Z, Michael. "Rig tour: Boris". *MusicRadar* (en inglés). Consultado o 2020-02-01.
3. ↑  Terich, Jeff (2018-02-09). "Shadow of the Horns: 20 Years of Southern Lord". *Treble* (en inglés). Consultado o 2020-02-01.
4. ↑  "Arcane Candy » Blog Archive » Keiji Haino with Boris – Black: Implication Flooding". Consultado o 2020-02-01.
5. ↑  Weingarten, Christopher R.; Weingarten, Christopher R. (2016-02-04). "Boris With Merzbow: Play With a Track From Interactive LP". *Rolling Stone* (en inglés). Arquivado dende o orixinal o 12 de novembro de 2021. Consultado o 2020-02-01.
6. ↑  "Sunn O))) & Boris: Altar". *Pitchfork* (en inglés). Consultado o 2020-02-01.
7. ↑  "The 50 Greatest CDs of 2006 Article on Blender :: The Ultimate Guide to Music and More". *web.archive.org*. 2007-09-30. Archived from the original on 30 de setembro de 2007. Consultado o 2020-02-01.
8. ↑  Jim Jarmusch e Alan Licht, "Invisible Jukebox," *The Wire* 309, novembro de 2009, p. 23.
9. ↑  Millan, Nicolas. "Boris: Interview". *Prefixmag.com* (en inglés). Arquivado dende o orixinal o 02 de outubro de 2016. Consultado o 2020-02-01.
10. ↑  "Boris, HEALTH, the Bug to Open for Nine Inch Nails | Pitchfork". *web.archive.org*. 2008-09-12. Archived from the original on 12 de setembro de 2008. Consultado o 2020-02-01.
11. ↑  "Boris Announce New Album and North American Tour". *Pitchfork* (en inglés). Consultado o 2020-02-01.
12. ↑  "Boris Celebrates 25 Years By Cleaving The Earth In Two With 'Absolutego'". *NPR.org* (en inglés). Consultado o 2020-02-01.
13. ↑  "Borisheavyrocks". *Borisheavyrocks* (en xaponés). Arquivado dende o orixinal o 28 de maio de 2019. Consultado o 2020-02-01.

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q893604
* WorldCat
* VIAF: 156312971
* AllMusic: mn0000075383
* BNF: 16937249r
* Discogs: 267726
* Genius: Boris
* LCCN: no2007012168
* Metal Archives: 9387
* MusicBrainz: ID
* Songkick: 550512

 |